L 34/2 Jurnalul Oficial al Uniunii Europene 9.2.2011 REGULAMENTE REGULAMENTUL (UE) NR. 109/2011 AL COMISIEI din 27 ianuarie 2011 de punere în aplicare a Regulamentului (CE) nr. 661/2009 al Parlamentului European şi al Consiliului privind cerințele de omologare de tip pentru anumite categorii de autovehicule și remorcile lor cu privire la sistemele antiîmproşcare (Text cu relevanță pentru SEE) COMISIA EUROPEANĂ, având în vedere Tratatul privind funcţionarea Uniunii Europene, având în vedere Regulamentul (CE) nr. 661/2009 al Parla- mentului European și al Consiliului din 13 iulie 2009 privind cerințele de omologare de tip pentru siguranța generală a auto- vehiculelor, a remorcilor acestora, precum şși a sistemelor, componentelor și unităților tehnice separate care le sunt destinate (!), în special articolul 14 alineatul (1) litera (a), întrucât: (1) Regulamentul (CE) nr. 661/2009 este un regulament individual în sensul procedurii de omologare de tip prevăzute de Directiva 2007/46/CE a Parlamentului European și a Consiliului din 5 septembrie 2007 de stabilire a unui cadru pentru omologarea autovehiculelor și remorcilor acestora, precum şi a sistemelor, compo- nentelor şi unităților tehnice separate destinate vehi- culelor respective (directivă-cadru) (). (2) Regulamentul (CE) nr. 661/2009 abrogă Directiva 91/226/CEE a Consiliului din 27 martie 1991 privind apropierea legislațiilor statelor membre referitoare la sistemele antiîmproşcare ale unor categorii de autove- hicule și ale remorcilor acestora (3). (3) Regulamentul (CE) nr. 661/2009 prevede dispoziții esențiale privind cerințele de omologare de tip pentru autovehicule referitoare la sistemele antiîmproşcare ale acestora, precum şi de omologare de tip pentru sistemele antiîmproşcare ca unități tehnice separate. În momentul de față, este necesar să se stabilească proceduri, încercări și cerințe specifice pentru astfel de omologări de tip. ( În acest sens, este oportun să se preia în prezentul regu- lament cerințele stabilite în Directiva 91/226/CEE, adaptându-le, dacă este cazul, la evoluția cunoştinţelor ştiințifice şi tehnice. JO L 200, 31.7.2009, p. 1. () JO L 263, 9.10.2007, p. 1. JO L 103, 2341991, p. 5. (5)  Domeniul de aplicare al prezentului regulament ar trebui să corespundă celui al Regulamentului (CE) nr. 661/2009 şi să fie astfel limitat la vehicule din categoriile N şi O. Măsurile prevăzute în prezentul regulament sunt în conformitate cu opinia Comitetului tehnic — autovehicule, ADOPTĂ PREZENTUL REGULAMENT: Articolul 1 Domeniul de aplicare Prezentul regulament se aplică vehiculelor din categoriile N și O, astfel cum sunt definite în anexa II la Directiva 2007/46/CE, care sunt echipate cu un sistem antiîmproşcare, precum și sistemelor antiîmproşcare destinate echipării vehiculelor din categoriile N și O. Articolul 2 Definiții În sensul prezentului regulament, se aplică următoarele definiții: 1. „sistem antiîmproşcare” înseamnă un sistem destinat să reducă pulverizarea apei proiectate în sus de pneurile unui vehicul în mişcare şi care este alcătuit dintr-o aripă apărătoare de noroi, din apărătoare de noroi şi apărătoare echipate cu un dispozitiv antiîmproşcare; 2. „aripă apărătoare de noroi” înseamnă o componentă rigidă sau semirigidă destinată să oprească apa proiectată în sus de pneurile în mişcare şi să o direcționeze către sol şi care poate să facă parte integrantă, în întregime sau parțial, din caroseria vehiculului sau din alte părţi ale vehiculului, cum ar fi partea inferioară a suprafeței de încărcare; 3. „apărătoare de noroi” înseamnă o componentă flexibilă instalată vertical pe roată, în partea inferioară a șasiului sau a suprafeței de încărcare sau pe aripa apărătoare de noroi și care trebuie, de asemenea, să reducă riscul ca obiecte de dimensiuni mici, în special pietricele, să fie ridicate de la sol de pneuri și proiectate în sus sau lateral către alți participanți la trafic;